Sekolah Menengah Imtiaz, Dungun

Sekolah Menengah Imtiaz Yayasan Terengganu Dungun atau nama ringkasnya Imtiaz Dungun, "IDUN", "SMID", ”iDexs” merupakan salah sebuah Sekolah Menengah Imtiaz Yayasan Terengganu yang memulakan operasi pada tahun 2005 dengan pengetua pertama iaitu Encik Mazlan bin Che Wil yang kini bertugas sebagai Ketua Penolong Pengarah, Bahagian Pengurusan Imtiaz, Yayasan Terengganu

Sekolah ini mempunyai 2 bahagian iaitu Imtiaz A (atas) yang terletak di Jalan Teluk Lipat, Kompleks Sura Jeti, Dungun dan Imtiaz B (bawah) yang terletak di Jalan Sura Jeti, Dungun.

Sekolah ini juga diiktiraf sebagai Sekolah Kluster Kecemerlangan Kebitaraan Memanah dan Bahasa Arab

Sejarah 
Sekolah Menengah IMTIAZ Yayasan Terengganu Dungun merupakan salah sebuah sekolah yang diilhamkan oleh bekas Menteri Terengganu iaitu Y.A.B. Dato’ Seri Idris bin Jusoh pada tahun 2005 bagi melahirkan generasi ULUL ALBAB (Quranik, Ensaiklopedik dan Ijtihadik). Pembelajaran di Sekolah Menengah IMTIAZ YT Dungun dibahagikan kepada 3 kurikulum iaitu Kurikulum Kebangsaan (Akademik), Kurikulum Agama (Diniyyah/I’dadi) dan Program Hafazan Al-Quran.

Pada tahun 2007, Sekolah Menengah IMTIAZ Yayasan Terengganu Dungun terbahagi kepada 2 premis bagi menampung  jumlah pelajar yang semakin meningkat. Sekolah Menengah IMTIAZ Atas terletak di Kompleks Sura Gate yang beralamat di Jalan Teluk Lipat Dungun. Ia menempatkan pelajar tingkatan 4 dan 5. Sekolah Menengah IMTIAZ Bawah terletak di Jalan Sura Jeti Dungun yang menempatkan pelajar tingkatan 1, 2 dan 3.

Sesi persekolahan di IMTIAZ bermula jam 7.40 pagi dan tamat pada jam 4.30 petang. Pengambilan pelajar adalah berdasarkan keputusan 5A dalam Ujian Penilaian Sekolah Rendah (UPSR). Pelajar yang memohon akan menjalani proses temu duga hafazan dan temu duga personaliti.

SM Imtiaz YT Dungun juga pernah mewakili negeri Terengganu Darul Iman ke Pertandingan Choral Speaking Sekolah-sekolah Menengah seperti pada Karnival Perpaduan Bahasa Inggeris Peringkat Kebangsaan 2014 Piala Tan Sri Dato' Haji Muhyiddin bin Haji Mohd Yassin dan Pertandingan Bicara Berirama Alam Sekitar Peringkat Kebangsaan 2016.

 Alamat
Sekolah Menengah Imtiaz
Dungun Jalan Sura Jeti, Dungun, Malaysia 
Terengganu Darul Iman, Malaysia
Telefon =  6098483421
Faks      = 6098482514

 Rujukan 

 Pautan luar 
 Senarai Nama Semua Sekolah Menengah di Negeri Terengganu (Sejumlah 151 buah) - as at 31 December 2017
https://www.facebook.com/pages/SM-IMTIAZ-Dungun/460392820687828?ref=ts&fref=ts
Kategori:Sekolah menengah agama di Terengganu